O sondă NASA s-a apropiat de Soare. A devenit cel mai rapid obiect creat de om.
Sonda Parker creată de NASA a devenit cel mai rapid obiect creat de om. Parker a depășit viteza de 530.000 de kilometri pe oră. Sonda s-a apropiat la 10.4 milioane de kilometri de Soare.
O sondă creată de NASA a devenit cel mai rapid obiect creat de om și s-a apropiat mai mult ca oricând de Soare, la 10 milioane de kilometri. Iar acum se pregătește să se întoarcă pe Pământ.Sonda Parker a stabilit recordul de viteză pentru un obiect creat de om: a prins 530 de mii de kilometri pe oră. Pe 29 aprilie a transmis informații către centrul Johns Hopkins din Maryland prin care au fost determinate aceste reușite.Parker colectează date despre mediu și despre vânturile solare iar mâine va începe călătoria înapoi spre Pământ cu datele adunate."Primele trei întâlniri pe care le-a avut sonda Parker până acum au fost spectaculoase. Putem vedea structura magnetică a coroanei, ceea ce este foarte important. Ne spune de unde vin vânturile solare. Vedem o activitate impulsivă, chestii mari din ceea ce numit jeturi despre care credem că sunt legate de originea vânturilor solare.", a explicat Stuart Bale, profesor la Universitatea Berkeley.Sonda Parker a costat 1.5 miliarde de dolari și este prima creată de NASA care a primit numele unei persoane reale. De la fizicianul Eugene Newman Parker, profesor la Universitatea din Chicago."Suntem prea departe să o manevrăm cu un joystick, așa că practic trebuie să simtă mereu dacă scutul pentru căldură este în poziția bună și să se corecteze de una singură dacă nu se întâmplă asta. Există ceea ce numim senzori de membrană solară care ies în exterior de la marginea umbrei. Dacă acești senzori sunt luminați, sonda știe: "Nu e bine, merg în direcția greșită" și se poate îndrepta.", a precizat Betsy Congdon, inginer șef Parker Solar Probe.